Mou Skole rangerer blandt landets ti dårligste skoler på en ny rangliste fra Undervisningsministeriet. Listen er baseret på karakterer fra 9-klasserne i 2010, og sådan en havde Mou Skole kun en enkelt af. Det har resulteret i en urimelig dårlig placering på ranglisten, mener skolebestyrelsesformanden på Mou Skole. - For eksempel ved jeg, at 2011-årgangen blev belønnet med et højere gennemsnit, uden at jeg har tallet tilgængeligt her og nu, og målt på denne årgang ville Mou Skoles placering på ranglisten nok være anderledes, forklarer skolebestyrelsesformand Sveinung Moesgaard Skjesol i en mail til TV2/Nord. Formanden mener, at grundlaget for ranglisten er for spinkelt. Når man kigger på skoler som Mou Skole, vil få elever med dårlige karakterer få stor indflydelse på resultatet på grund af det lave elevtal.

Referat:
22 elever på en enkelt årgang er skyld i Mou Skoles dårlige placering på skolernes rangliste.